Flere strømmetjenester stengt i Norge

Landets største nettleverandører sperret nylig tilgangen til åtte ulovlige strømmetjenester. – Kommer ikke til å hjelpe, mener jurist.

14. juli 2016

Bakgrunnen er et søksmål fra åtte store, amerikanske produksjonsselskaper som sitter på opphavsretten til en rekke filmer og TV-serier.

– Slike dommer skaper bare litt forstyrrelser. Det er ganske mange måter å omgå dette på for brukerne. Dessuten kan innehaverne flytte strømmetjenestene til nye domener og fortsette virksomheten der, sier advokat Jon Wessel-Aas i Bing Hodneland.